ktorá poisťovňa je najlepšia v rámci porovnania životného poistenia?
na túto otázku neexistuje jednoznačná oodpoveď, keďže každý klient má úplne špecifickú životnú situáciu a hlavne zdravotný stav. práve zdravotný stav je v súčasnej dobe najväčším problémom prijatia do poistenia v plnom rozsahu a bez prirážok k sadzbám. preto je dôležité najprv si určiť požadovaný rozsah poistenia, ktorý sa následne nacení v jednotlivých poisťovniach už aj po zohľadnení zdravotného stavu klienta.
pri životnom poistení je dôležité sledovať nasledovné parametre: rozsah poistenia, čakacie doby, karenčné doby (minimálna doba trvania liečby/pnky/hospitalizácie), výluky z poistenia, vstupný a výstupný vek do poistenia, oznamovacie povinnosti poisteného v prípade poistnej udalosti, možnosť indexácie poistenia a iné.  
nakoľko ide o obrovské kvantum informácií, s výberom sa raďťe so špecialistom na danú problematiku, ktorý má kvalitné referencie.